Дюселдорф
Дюселдорф () е град в Германия, столица на провинцията Северен Рейн-Вестфалия. Население 588 735 (31 декември 2010 г.).

Дюселдорф е голям търговски, промишлен и пристанищен град на р. Рейн. В града са провеждат панаири, изложби и базари на различни стоки.

Религия 
Българската православна църква има общност под покровителството на свети Георги Победоносец. Председател и енорийски свещеник на българската православна църковна община „Св. Георги Победоносец“ в Дюселдорф () е свещеноиконом Антон Търнев.

Икономика 
Дюселдорф е утвърден център на рекламната и модната индустрия. През последните години се утвърждава и като един от големите телекомуникационни центрове на Германия.

От 60-те години на 20 век Дюселдорф развива силни връзки с Япония в икономически и културен аспект. Редица японски банки и корпорации установяват своите европейски централи именно в Дюселдорф, което го превръща в седалище на третата по население японска общност в Европа, след тези в Лондон и Париж.

Образование 
Дюселдорф разполага с няколко университета (Fachhochschule Düsseldorf, Robert-Schumann-Hochschule Düsseldorf, Heinrich-Heine-Universität Düsseldorf), художествена академия и многобройни възможности за магистърски, професионални, международни програми за обучение в чужбина, езикови курсове.

Спорт 
Представителният футболен отбор на града носи името „Фортуна Дюселдорф“ и играе във Втора Бундеслига.

Транспорт 
U79 е трамвайна линия дълга около 30 км и свързваща центровете на Дюселдорф и Дуисбург.

Побратимени градове 
  Айдън, Турция
  Аман, Йордания
  Бургас, България
  Белград, Сърбия
  Варшава, Полша, от 1989
  Кемниц, Германия, Саксония, от 1988
  Лилехамер, Норвегия
  Москва, Русия, от 1992
  Палма де Майорка, Испания
  Пуерто де ла Крус, Испания, от 2003
  Рединг, Великобритания, от 1947/1988
  Тулуза, Франция
  Хайфа Израел, от 1978/1988
  Чикаго, САЩ
  Чунцин, Китай, от 2004

Известни личности 
 Родени в Дюселдорф
 Антонис Ремос (р. 1970), гръцки певец
 Юрген Хабермас (р. 1929), философ
 Хайнрих Хайне (1797 – 1856), поет
 Йорг Имендорф (1945 – 2007), художник

 Починали в Дюселдорф
 Димитър Фингов (1906 – 1983), архитект

 Други личности, свързани с Дюселдорф
 Паул Клее (1879 – 1940), художник, преподава в града през 1931 – 1933

Източници